
ODe Salicis Hukaoancie Kimura systematico positu (Arika Kimura) 

Salix sect. Hukaoanae Kimura sect. nov. 

Arbores ramulis pruina glauca non obductis, cortice interiore ramorum 
citrino. Gemmae amentiferae foliiferis multo majores. Folia adulta lanceo- 
lata serrulata apice acuminata subtus glauca; recentissima e vernatione 
relaxata margine evidenter revoluta. Amenta praecocia sessilia crassa et 
densiflora. Bracteolae florum obovatae discolores utrinque villosae. Glandula 
una ventralis linearis. Ovaria distincte stipitata, stylis elongatis filifor- 
mibus. Stigmata parva commissuralia. Ovula in quaque placenta 2. 
Stamina 2, filamentis prorsus in unum validum connatis.—Hue pertinet Salix 
Hukaoana Kimura tantum. 

Typus sectionis: Salix Hukaoana Kimura. 

Nom. Jap. Yubisoyanagi-setu Kimura nom. nov. 

Salix nostra eum sect. Daphnella Seringe ex Duby multa communia 
fiabet (e. g. corticis colorem interioris ramorum, magnitudinem gemmarum 
floriferarum, amentorum habitum et figuram femineorum florum), sed fila¬ 
mentis staminum prorsus in unum connatis, ovulis in quaque placenta 
semper 2, margine foliorum recentissimorum valde revoluto, satis est 
distineta et sectionem propriam efficere opinor. “ 

